Vedenia 477 a 478 Lemešany - Krosno (Poľsko) s napätím 400 kV patriace prevádzkovateľovi prenosovej sústavy na Slovensku, štátnej spoločnosti Slovenská elektrizačná prenosová sústava. Obrázok je z miesta východne od obce Ruská Nová Ves v okrese Prešov.
**Prenosová sústava** slúži na prenos elektrickej energie z elektrární do veľkých elektrických staníc alebo uzlov spravidla vyššieho napätia. Je to jedna z dvoch častí elektrizačnej sústavy, druhou je distribučná sústava. Úlohou prenosovej sústavy je „poskytovanie prenosových a systémových služieb, vrátane zabezpečenia prenosu elektrickej energie do podriadených distribučných sústav a oprávneným odberateľom". Na Slovensku sa pre prenosovú sústavu používa aj termín nadradená sústava.

V Česko-Slovensku
-----------------

Za začiatok vzniku jednotnej elektrizačnej sústavy v Česko-Slovensku sa považuje prepojenie českej a moravskej elektrizačnej sústavy v roku 1950. Tiež sa pokračovalo v zámere výstavby siete 220 kV, ktorá mala prepojovať prebytkovú oblasť Mostu cez nedostatkovú oblasť východných Čiech a južnej Moravy s prebytkovou oblasťou Ostravy. Neskôr bola táto sieť napojená na Ostravsku aj na stredné Slovensko. Slovenské a české prenosové sústavy (vtedy v Československu) boli prepojené v roku 1953 220kV vedením Bystričany - Lískovec. Od roku 1952 fungovala v hladine 220 kV a zároveň umožňovala aj cezhraničnú spoluprácu.

V Česko-Slovensku bola v roku 1989 tvorená vedeniami 220 kV a 400 kV a k roku 1988 tvorila 3778 km nerozvinutých vedení.

### Po samostatnosti

Prenosovú sústavu na Slovensku prevádzkuje Slovenská elektrizačná prenosová sústava (SEPS), energetická spoločnosť v plnom vlastníctve štátu, ktorá „vykonáva činnosť prevádzkovateľa prenosovej sústavy SR tak ako to požaduje Smernica 2003/54/ES". Medzi hlavné úlohy teda patrí prevádzka Prenosovej sústavy SR vrátane dispečingu. Spoločnosť tiež sprostredkuje nákup a predaj elektrickej energie z a do zahraničia a vykonáva ďalšie podporné služby. SEPS vlastní 3 043,879 vedení v rozvinutej dĺžke z toho 2 138,197 v 400 kV, 825,886 km v 220 kV a 79,796 v hladine 100 kV.

V Česku prenosovú sústavu zaisťuje spoločnosť ČEPS, a. s. so 42 rozvodňami, 75 transformátormi a 3724 km vedení 400 kV a 1909 km vedení 220 kV.

Referencie
----------

1. ↑   *Prenosová sústava - Energetický slovník* [online]. Jadrová a vyraďovacia spoločnosť, [cit. 2020-04-22]. Dostupné online.
2. 1 2  KUBÍN, Miroslav et al.. *Rozvoj energetiky v Československu*. Praha : České energetické závody, koncern, 1989. Kapitola Technický vývoj zařízení energetiky, s. 267.
3. 1 2  REVÁKOVÁ, Daniela; BELÁŇ, Anton; ELESCHOVÁ, Žaneta. *Prenos a rozvod elektrickej energie*. 1. vydanie. vyd. Bratislava : Vydavateľstvo Slovenskej technickej univerzity v Bratislave, 2004. 196 s. ISBN 80-227-2118-2. Energia, energetika, elektrizačná sústava, s. 15.
4. 1 2  KUBÍN, Miroslav, et al. *Rozvoj energetiky v Československu*. Praha : České energetické závody, koncern, 1989. 317 s. Kapitola Budování socialistické energetiky, s. 108-109.
5. ↑   *História spoločnosti* [online]. Žilina: Stredoslovenské elektrárne, [cit. 2011-03-20]. Dostupné online. Archivované 2016-04-17 z originálu.
6. ↑   *Charakteristika Slovenskej elektrizačnej prenosovej sústavy, a. s.* [online]. Bratislava: Slovenská elektrizačná prenosová sústava, [cit. 2011-03-08]. Dostupné online. Archivované 2013-01-26 z originálu.
7. ↑   *Základné údaje prenosovej sústavy* [online]. Slovenská elektrizačná prenosová sústava, a.s. [cit. 2018-02-25]. Dostupné online. Archivované 2018-02-26 z originálu.
8. ↑   *O společnosti* [online]. ceps.cz, [cit. 2018-02-25]. Dostupné online. Archivované 2019-09-25 z originálu.

Externé odkazy
--------------

* Slovenská elektrizačná prenosová sústava Archivované 2016-12-22 na Wayback Machine
* ČEPS : prevádzkovateľ prenosovej sústavy v Česku